cyanic-selkie/wikianc huggingface dataset:
Å, for et spill
Melodi Grand Prix
Sangen var en av fem som ble plukket ut til den norske finalen i Chateau Neuf i Oslo lørdag 17. februar. Den ble framført av kvartetten Ola Neegaard, Gro Anita Schønn, Stein Ingebrigtsen og Inger Lise Rypdal med lite orkester. Gruppa Bendik Singers framførte den med Kringkastingsorkestret. En jury på 14 personer kåret den til klar vinner, og dette var Arne Bendiksens fjerde og siste seier som låtskriver i Melodi Grand Prix.
Laiv
Nasjonale organisasjoner som befatter seg med laiv
Fantasiforbundet er en organisasjon som har en tilknytning til flere større laivrelaterte prosjekter. Prosjektene utføres av selvstendige prosjektgrupper som selv velger å tilknytte seg forbundet. Blant annet Grenselandet, Knutepunkt i Norge og Playing the Learning Game (The Larpwriter Summer School) er prosjekter med tilknytning til Fantasiforbundet.
Å, for et spill
Eurovision Song Contest
I den internasjonale finalen ble «Å, for et spill» oversatt og framført som «It's Just a Game». Teksten inneholdt strofer på alle de andre deltakerlandenes språk og var skrevet av Robert «Bob» Williams, en amerikaner som hadde jobbet som produsent i NRK fjernsynet i en årrekke. Dette året opphevet nemlig Den europeiske kringkastingsunionen reglen som krevde at landene måtte framføre sitt bidrag på sitt offisielle språk. Regelen ble gjeninnført i 1977 og deretter opphevet for godt igjen i 1999.
Laiv
Nasjonale organisasjoner som befatter seg med laiv
Hyperion er en paraplyorganisasjon for ulike former for fritidsaktiviteter. Enkelte laivforeninger med varig drift er medlem her.
Å, for et spill
Eurovision Song Contest
Sangen ble framført som femte bidrag, etter Vest-Tysklands Gitte med «Junger Tag», og før Monacos Marie med «Un train qui part». I avstemningen fikk det norske bidraget 89 poeng og en sjuendeplass. Dette var Norges beste plassering i perioden mellom Åse Klevelands tredjeplass i 1966 og Bobbysocks' seier i 1985.
Laiv
Utstyr
Flere typer laiv benytter seg av kostymer og effekter for å fremme en illusjon i den respektive settingen.
Å, for et spill
Om sangen
Bendik Singers var satt sammen for anledningen og besto av Bjørn Kruse, Philip A. Kruse, Ellen Nikolaysen og Anne-Karine Strøm. Sangen er skrevet som en serie med forslag til hvordan en skal beile til en kvinne, hvor alle sangerne er enige om at en ikke skal ta prosessen for alvorlig, eller bruke for mange utsmykkede kosenavn i prosessen.
Glittertind (band)
Glittertind er et norsk folkrockband. Bandet består av Torbjørn Sandvik, Geirmund Simonsen, Stefan Theofilakis, Olav Aasbø, Geir Holm og Bjørn Nordstoga. Låtene til Glittertind var frem til 2010 en blanding av selvkomponert materiale (gjerne med temaer fra norgeshistorien) og opprockede versjoner av gamle folkeviser. Fra 2010 ble Glittertind et fullt band som hovedsakelig skriver sine egne melodier og tekster.
Laiv
Utstyr
Til forskjell fra teater, der skuespillerne kun skal bruke kostymene på en scene i korte perioder av gangen, kan laivdeltakerne bruke kostymene sine til normale gjøremål over lengre tid så lenge laiven foregår. Klærne kan bygge opp under settingen laiven er i, på samme måte som teater- og filmkostymer bygger opp under settingen stykket er lagt til. Det stilles forskjellige krav til typen av eller kvaliteten på kostymer, avhengig av laiven. Noen laiver stiller ganske høye krav til autentisitet eller gjennomføring, andre har ganske lave eller ingen krav. For korte laiver er det vanligvis tilstrekkelig å stille i nøytrale klær (f.eks svart eller grå bukse og t-skjorte). På festivaler eller laiver der spillerne kan droppe in er det som regel ingen krav til medbragt kostyme, ev. kan arrangørene stille med de effekter som laiven krever.
Glittertind (band)
2001–2005 - Glittertind som enmannsprosjekt
Bandet ble startet av Sandvik som et enmannsprosjekt i 2001. De første årene ble de to demoene Mellom bakkar og berg og Evige Asatro sluppet på det svenske undergrunnsplateselskapet Ultima Thule Records, begge i tusen eksemplarer. I 2004 gikk Glittertind over på det nederlandske plateselskapet Karmageddon Media, og gav ut Evige Asatro på nytt i en lett omarbeidet versjon.
Laiv
Utstyr
Klær og utstyr som passer inn i den genren laiven er satt i er ofte påkrevd. Noen ganger tar man i bruk spesielle rekvisitter for å simulere handlinger som ellers ville være farlige. F.eks i middelalder/fantasy-setting er det normalt å utstyre seg med våpen laget av lateks og skumgummi, for å ha mulighet til å simulere kamp uten fare for skader. På laiver i andre settinger kan teaterrekvisitter simulere alt fra fungerende sentralbord og telefoner til "magiske" gjenstander.
Glittertind (band)
2001–2005 - Glittertind som enmannsprosjekt
Neste utgivelse kom i 2005 med EP-en Til Dovre faller som omhandlet forholdet mellom 100 års feiring som selvstendig nasjon og nyliberalismens hegemoni på bekostning av sosialisme.
Laiv
Teori og forskning
På slutten av 1990-tallet ble det eksperimentert med forskjellige teknikker for å forandre på laiv fra det flere oppfattet som tradisjonell fantasy.
Glittertind (band)
2008–2009 - Glittertind som duo
25. mai 2009 kom Glittertinds album Landkjenning sammen med en nyutgivelse av Evige Asatro og Til Dovre faller ut på Napalm Records. På dette albumet ble Glittertind en duo hvor også Geirmund Simonsen var medlem. Et gjennomgangstema på Landkjenning var kristningen av Norge representert gjennom en dualisme med romantisering av kristningen på den ene siden, og kristendommen som voldsideologi på den andre siden. Albumet nådde en 20.-plass på VG-lista topp 30 norsk. Låten «Går min eigen veg» ble playlistet på NRK P1 og fikk 8 av 10 poeng i programmet Norsk på norsk.
Laiv
Skjebnespill
En av tingene som dukket opp var «skjebnespill», en form for laiv der man i stedet for å få roller med vage hint om oppgaver og gjøremål (såkalte «plott») fikk skjebner, det vil si at man skulle gjøre en bestemt ting på en bestemt dag. Dette gjorde karakterene i mindre grad frie enn før, men også i større grad skape godt samspill med andre. Den første skjebnelaiven het «Moirais vev», og var satt til fortellingen om Orfeus i underverdenen. Dette var en streng skjebnelaiv, mens senere skjebnelaiver har vært mer frie og åpnet for improvisasjon.
Glittertind (band)
2010– Glittertind som fulltallig band
I 2010 ble Glittertind et fulltallig band, og den 24. april 2010 holdt det sin første konsert på festivalen Karmøygeddon i Haugesund.
Laiv
Laivteori
Det er i liten grad utført akademisk forskning på laiv, men det finnes likevel mye teori skrevet av aktive laivutøvere. Tekstene er i hovedsak publisert på diverse nettbaserte diskusjonsfora men også på private nettsider. I forbindelse med den nordiske laivkonferansen Knutepunkt har det ved flere anledninger blitt utgitt en samling laivteoretiske tekster i form av en bok eller hefte, på norsk kalt «Knuteboka». Noen av disse finnes i elektronisk versjon (se litteraturliste under).
Glittertind (band)
2010– Glittertind som fulltallig band
Glittertind kom med sin fjerde utgivelse, Djevelsvart den 22. november 2013 på Indie Recordings. Utgivelsen var den første som fulltallig band. Albumet var et konseptalbum som kretset rundt modernitetsfølelsen på slutten av 1800-tallet. Djevelsvart fikk tildels svært gode kritikker. . Britiske Kerrang gav 4/5'.
Laiv
Akademisk arbeid
Geir-Tore Brenne leverte i 2005 en hovedfagsoppgave ved Institutt for Sosiologi og samfunnsgeografi, Det samfunnsvitenskapelige fakultet, Universitetet i Oslo, med tittel «Making and maintaining frames - A study of metacommunication in laiv play». Oppgaven er tilgjengelig på nett.
Glittertind (band)
Blåne for blåne (2015)
Glittertind kom med sin femte utgivelse, Blåne for blåne, den 27. april 2015 på Name Music & Publishing. Utgivelsen var den andre som fulltallig band. Albumet var et konseptalbum rundt verdiene som samlet landet etter 2. verdenskrig og bidro til velferdsstaten. Blåne for blåne fikk gode kritikker i en rekke aviser men enkelte reagerte negativt på at bandet gikk fra et elektrisk til et mer akustisk lydbilde. Første singel fra albumet, Høyr min song (Til fridomen), var A-listet i 10 uker på NRK P1. Andre singel fra albumet, Enno nær, ble fremført i Florø på programmet Sommeråpent på NRK1 den 14. juli 2015 og er en hyllest til fiskerkvinnene som fungerte som limet i kystsamfunnet før i tiden. Tredje singel fra albumet, Fnugg av snjo, ble B-listet på NRK P1.
23. september 2016 gav Glittertind ut singelen, «Forføraren», på sitt eget label Hjelmkald. Singelen ble oppfulgt med en musikkvideo spilt inn i Kulturkirken Jakob.
Himmelfall (2017–)
Glittertind kom med sin sjette utgivelse, Himmelfall, den 27. oktober 2017 på labelen Hjelmkald. Utgivelsen var den tredje som fulltallig band. Albumet var en temaplate i forbindelse med at det var 500 år siden reformasjonen den 31.oktober 2017. Bandet ble intervjuet i Dagsavisen og Vårt land, hvor de uttalte at det virket som det var større interesse for å feire Halloween enn å markere 500-årsdagen for en av Europas viktigste hendelser. Ifølge bandet er arven etter Martin Luther en kulturarv man forholder seg til uavhengig om man er troende eller ikke, og de uttalte at det er en fare for å bli rotløs og overflatisk dersom en ikke kjenner sine egne røtter.
Himmelfall, fikk svært gode kritikker med blant annet 6/6 i Scream magazine, 8/10 hos Musikknyheter.no og 5/6 i Hamar-Arbeiderblad. Fædrelandsvennen gav 4/6 og mente albumet var kompromissløst og utfordrende.
La Coruña
La Coruña (galisisk: A Coruña) er den nest største byen i den autonome regionen Galicia i den nordvestre delen av Spania. Byen er også senter i provinsen med samme navn. La Coruña er en viktig havneby ved Atlanterhavet og er distribusjonssentral for jordbruksvarer fra distriktene innenfor byen.
Fotballklubben Deportivo de La Coruña hører hjemme i byen.
María Pita var en heltinne som forsvarte byen da engelskmennene angrep gamlebyen i 1589.
Karl Alexander Müller
Karl Alexander Müller (født 20. april 1927 i Basel, død 9. januar 2023) var en sveitsisk fysiker. Müller mottok Nobelprisen i fysikk i 1987 sammen med Johannes Georg Bednorz for oppdagelsen av et superledende oksid i keramisk materiale.
Müller ble utdannet fra Eidgenössische Technische Hochschule Zürich, og var lektor ved Universität Zürich frem til han i 1963 ble ansatt ved IBMs forskningssenter i Rüschlikon. Her jobbet han frem til han gikk av med pensjon, og beskjeftiget seg spesielt med lave temperaturer, herunder oksid­forbindelsers varme­lednings­egenskaper.
I 1992 ble han kreert til æresdoktor ved Norges teknisk-naturvitenskapelige universitet (NTNU).
Progeria
Progeria (også kjent som Hutchinson-Gilford Progeria Syndrome (HGPS)) er en ekstremt sjelden sykdom, der aldring akselereres slik at den begynner i to-årsalderen. Progeria er forårsaket av en genfeil på det første av de 23 kromosomparene.
Behandling
Det er ingen effektive behandlingsmetoder. Det har blitt utprøvd med veksthormon og høy-kalori-dietter som i visse tilfeller har vist seg å kunne ha positiv innvirkning. Forventet levealder er mellom 8 og 21 år.
Sykdommen blir mer hyppig studert etter at genet er blitt lokalisert, og antall publikasjoner om tilstanden har steget fra ca. to hvert år til 35 i 2008.
Medisinernes Seksualopplysning
Medisinernes seksualopplysning (MSO) er en ideell organisasjon som driver med seksual- og samlivsundervisning og ble grunnlagt i 1974. Organisasjonen drives av leger og legestudenter og holder til ved Oslo, Bergen, Trondheim og Tromsø.
MSO har som målsetting å redusere antall uønskede graviditeter, hindre spredning av seksuelt overførbare infeksjoner, samt gi ungdom et positivt syn på egen kropp og egen seksualitet.
I 2019 var MSO blant topp tre nominerte til Sex og samfunns Skamløsprisen sammen med Unge funksjonshemmede og Tuva Fellman, hvor Tuva Fellman vant.
Boba Fett
Boba Fett er en fiktiv person fra Star Wars-filmene. Han ble spilt av Daniel Logan i Star Wars Episode II: Klonene angriper og av Jeremy Bulloch i Star Wars episode 4 (Et nytt håp), episode 5 (Imperiet slår tilbake) og episode 6 (Jediridderen vender tilbake). Boba var en dusørjeger og kom opprinnelig fra planeten Kamino. Han var kledd i en slags Mandalorian rustning og var utstyrt med rakettryggsekk og laserpistol. Han var en uforandret klone av Jango Fett. I Star Wars Episode IV: Et nytt håp var han med i en scene som vakt for gangsteren Jabba the Hutt. I Star Wars Episode V: Imperiet slår tilbake overleverte Boba Han Solo til Jabba. Han Solo var nedfrosset i karbonitt fordi Jabba hadde utlovet en dusør til den som klarte å skaffe Han Solo til han i live. I Star Wars Episode VI: Jediridderen vender tilbake ble Boba Fett hardt skadet av Han Solo på planeten Tatooine ved at Solo stakk en jernstang i rakettryggsekken hans så den ble ødelagt. Boba styrtet rett i gapet på den kjøttetende planten Sarlacc.
Eksterne lenker
Figuren aus Star Wars
Svømming under Sommer-OL 2008 – 400 meter fri kvinner
Øvelsen 400 meter fri damer ved Sommer-OL 2008 ble avviklet mellom 10. og 11. august i Beijing nasjonale vannsportsenter.
Kvalifikasjonskravene var 4.11,26 (A-krav) og 4.20,05 (B-krav).
Norge var ikke representert. Danske Lotte Friis satte nordisk rekord, men kvalifiserte seg ikke til finalen. Hun endte på 13.-plass.
Finale
Rebecca Adlington tok Storbritannias første kvinnelige svømmegull på 48 år da hun tok igjen og slo forhåndfavoritten Katie Hoff.
Göteborg kommune
Göteborg kommune er en kommune i Västra Götalands län i landskapet Västergötland i Sverige. Kommunens administrasjonssenter ligger i Göteborg.
Tettsteder
Göteborg kommune har 22 tettsteder. I tabellen oppgis antall innbyggere per 31. desember 2010.
Noter:
Death Note
Death Note (デスノート, Desu Nōto) er en japansk manga som er skrevet av Tsugumi Ohba og tegnet av Takeshi Obata. Serien handler om en 17 år gammel student i Tokyo ved navn Light Yagami, som finner en mystisk notisbok som dreper enhver person hvis navn blir skrevet inn i boken. Light bestemmer seg for renske vekk all ondskap i verden ved hjelp av denne overnaturlige notisboken, men det tar ikke lang tid før politiet fatter interesse for de mystiske dødsfallene som finner sted. En annen som kommer på banen er den unge og mystiske detektiven «L», som bestemmer seg for å ta opp jakten på Light.
Mangaen startet kapittelvis i det japanske tegneseriemagasinet Weekly Shonen Jump i 2003. En animeserie på 37 episoder som ble produsert av studioet Madhouse, hadde premiere i oktober 2006 i Japan på TV-kanalen Nippon Television. Siste episode av serien ble sendt første gang i juni, 2007. To filmer basert på mangaen hadde premiere i henholdsvis juni og november samme år.
Manga
I Japan ble serien utgitt kapittelvis i tegneseriemagasinet Weekly Shonen Jump fra desember 2003 og fram til mai 2006 og er nå ferdig fullført. Den er på til sammen 108 kapitler, som også er utgitt i form av egne tegneseriebøker i både Japan og Nord-Amerika, såkalte tankōbon-bøker, hvor flere kapitler er samlet i samme bok. Alle de 108 kapitlene er utgitt i til sammen 12 slike tegneseriebøker. I 2006 hadde over 20 millioner eksemplarer av tegneseriebøkene blitt solgt i Japan.
Mai 2008 ble det annonsert at tegneserieutgiveren Egmont Serieforlaget har fått rettighetene til å publisere og oversette mangaen. Ansvarlig redaktør for utgivelsen i Norge blir Hans Ivar Stordal, som har bekreftet at at den norske utgaven skal oversettes direkte fra japansk. Det er utgitt 12 bøker på norsk
Anime
Animeserien av Death Note er på 37 episoder og ble produsert av animasjonsstudioet Madhouse og ble sendt fra den 3. oktober 2006 til den 26. juni 2007 i Japan. Til forskjell fra filmene holder animeen seg tro til historien til mangaen, med unntak av enkelte visuelle endringer av figurene, rekkefølgen som hendelser blir vist i tillegg til noen hendelser som ikke er med i mangaen. Også tidsforløpet er ulikt da handlingen i animeen starter i år 2007 mens mangaen begynner sin handling i 2003.
Samtidig med at animeen ble sendt i Japan ble det mulig for beboere i Nord-Amerika å laste ned episodene som allerede var sendt lovlig fra internett. Dette ble gjort mulig ved at selskapet Viz Media fikk lisens på serien i Nord-Amerika og dermed kunne tilby nedlastingstjenesten for amerikanske seere. Tilbudet ble sett på som spesielt viktig fordi det var første gangen det ble mulig for seere å på lovlig vis laste ned episoder av en godt kjent japansk anime mens den ennå gikk på TV i Japan.
Innledning
Light Yagami er en meget intelligent ung mann som avskyr all kriminaliteten og korrupsjonen som finnes i verden. Alt forandrer seg når han i 2003 (2007 i animeen), tilsynelatende ved en tilfeldighet, finner en notisbok liggende på bakken. Skrevet på forsiden av notisboken er navnet «Death Note» og på første side står det en «bruksanvisning» som hevder at den person hvis navn blir skrevet i notisblokken, vil dø. I begynnelsen er Light meget skeptisk til dette og tror det hele er en spøk, men etter å ha prøvd ut boken med to døde forbrytere som resultat, forstår Light at notisboken er ekte. Noen dager senere møter han den tidligere eieren av notisboken, en dødsgud (shinigami) ved navn Ryuk, som forklarer nærmere egenskapene til en «Death Note». Light bestemmer seg så for å erverve status som jordas Gud ved å dømme forbrytere til døden ved hjelp av den magiske notisboken.
Det store antallet uforklarlige dødsfall blant forbrytere, både i og utenfor fengsel, tiltrekker seg snart oppmerksomheten til Interpol og en mystisk detektiv som bare er kjent under navnet «L». L forstår raskt at den mystiske seriemorderen holder til i Japan og deduserer at morderen kan ta livet av sine ofre uten å legge en finger på dem. Den mystiske detektiven gir seg i gang med å finne identiteten til morderen og få ham dømt. Light forstår fort at L vil bli hans største motstander og en psykologisk katt- og muslek utløses mellom de to intellektene.
Hovedpersoner
Yagami Light (夜神 月, Yagami Raito) er en meget intelligent 17 år gammel student. Til tross for sitt store intellekt kjeder han seg og er lei av kriminaliteten som finnes i verden. Når han finner en notisbok som kan ta livet av den personen hvis navn blir skrevet inn i den, bestemmer Light seg for å utrydde all kriminalitet, gjøre verden til et utopia og herske over den som en Gud. De mange drapene han begår ved hjelp av notisboken gjør at han blant allmennheten blir kjent under navnet «kira» («Kira» er den japanske uttalen av det engelske ordet killer, «morder»). Light ser det som sin oppgave å avsi dom over alle forbrytere og redde verden fra kriminalitet. Han kaller seg derfor ofte for «rettferdighet». Light er født den 28. februar 1986, og er derfor 17 år gammel når historien begynner.
Misa Amane (弥 海砂, Amane Misa) er et populært tenåringsidol i Japan og er hodestups forelsket i Light. Hun kan ofte være barnslig for sin alder og har det med å omtale seg selv i tredjeperson for å virke søt. Hun er totalt hengiven ovenfor Light, og hevdet selv at hun elsket ham ved første blikk. Hennes urokkelige kjærlighet for Light skyldes også det faktum at Light ved hjelp av sin Death Note straffet mannen som myrdet foreldrene hennes. Misa er selv eier av en Death Note, i tillegg har hun inngått en byttehandel med den shinigamien som tidligere var i besittelse av notisboken hennes. Denne byttehandelen går ut på at en person gir en shinigami halvparten av sin gjenstående levetid, i bytte mot «dødsgudens øyne» (shinigami eyes). Ved hjelp av disse øynene får personen evnen til å se et menneskes fulle navn og levetid bare ved å se på ansiktet til han eller henne. Den sterke kjærligheten hun nærer for Light er langt fra gjensidig, da han kun ser på henne som en ressurs han kan gjøre bruk av i sine planer, siden hun både besitter en Death Note og evnene til en shinigamis øyne. Hun er født den 25. desember 1984 og er derfor 19 år når handlingen begynner.
Mello (メロ, Mero) (Mihael Kheel) er et foreldreløst barn som vokste opp på et barnehjem i Storbritannia for spesielt begavete barn. Mello var sammen med en annen gutt ved navn Near, kandidat til å bli L sin etterfølger. Som med L er han glad i godteri, først og fremst sjokolade, og kan ofte sees tyggende på en sjokoladeplate. Han er meget intelligent, men lar ofte følelsene løpe av med seg. Han nektet å bli L sin etterfølger i samarbeid med Near. Når Light under navnet Kira begynner å ta livet av forbrytere, bestemmer Mello seg for å fange Kira selv før Near gjør det, men metodene han bruker er langt mindre konvensjonelle enn Nears. Han slutter seg til en forbrytergjeng i USA og bruker dem som base for sine trekk mot Kira. Mello er født den 13. desember 1989 og er derfor 14 år når handlingen begynner.
Near (ニア, Nia) (Nate River) var sammen med Mello førstekandidat til å bli L sin etterfølger, og vokste opp på samme barnehjem som Mello. Det var i begynnelsen meningen at de to skulle overta for L sammen, men Mello nektet å slå seg sammen med Near og overlot til Near å fortsette opplæringen på barnehjemmet. Etter hvert som trusselen fra Kira vokser seg større får Near tillatelse fra de øverste myndigheter i USA til å danne en etterforskningsgruppe ved navn SPK (Secret Provision for Kira). I løpet av jakten på Kira kaller Near seg for N. Som L er Near meget intelligent, men er mer direkte og besluttsom da han ofte handler før han har funnet alle beviser han trenger for å trekke en slutning. Near fikler ofte med en lokk av håret under møter, i tillegg til å drive med leker, løse puslespill og lage store strukturer av småting som legoklosser eller fyrstikker. Dessuten har han en samling med figurer som han bruker til å illustrere sine teorier under etterforskningen. Near er født den 24. august 1991 og derfor 12 år når handlingen begynner.
Mikami Teru (魅上 照, Teru Mikami) er en påtaleadvokat som Light gjør til den fjerde Kira etter å avgjort at det er for farlig å ha sin Death Note nær seg selv og Misa, da etterforskningen har kommet farlig nær å avsløre ham. Mikami er en ubøyelig tilhenger av Kira og deler mange av hans tanker, meninger og prioriteter, til det punkt at han ser på Kira som sin Gud. For hvert navn han skriver ned i en Death Note sier han ordet sakujo (削除), som betyr «strykning» (å stryke noe vekk) eller «eliminasjon» (i den engelske versjonen av mangaen brukes ordet «delete», å slette), dette fordi han mener at Gud «sletter» onde mennesker.
Shinigami (dødsgudene)
I denne serien er shinigamines hovedoppgave å skape død, noe de gjør ved hjelp av notatbøkene de eier, de såkalte Death Notes. Hver shinigami har i utgangspunktet en Death Note hver og kan bruke den slik de ønsker. Når en shinigami dreper et menneske før tiden med en Death Note, overføres den gjenstående levetiden mennesket hadde, til shinigamiens levetid. Dette fordi at shinigamiene, til tross for at de omtales som guder, ikke er udødelig. Selv om deres levetid er mange ganger lenger enn menneskers, har deres levetid en bestemt lengde, som de må utvide ved å drepe et menneske når det trengs. Bortsett fra dette blir de ikke vist å ha stort annet å gjøre. Når et menneske blir eier av en Death Note, må shinigamien som eide den følge personen overalt. En shinigami kan kun sees av det mennesket som eier eller rører ved shinigamiens Death Note Ryuk (リューク, Ryūku) er den tidligere eieren av Death Note-boken som Light finner. Det var med forsett at Ryuk mistet sin Death Note ned i menneskenes verden, da han kjedet seg og ønsket å se noe morsomt. Til forskjell fra de fleste andre shinigami, eide Ryuk to notisbøker, noe som gjorde at han kunne ta seg råd til å «miste» den ene. Siden Light nå eier hans Death Note, må Ryuk følge Light hvor han går, men han er verken Lights venn eller fiende. Ofte nekter han å svare på Lights spørsmål angående Death Note-bøkene, han vil heller ikke hjelpe Light med å oppnå sine mål, såfremt det ikke ligger noe i det som tjener ham. I løpet av handlingen får Ryuk smakt epler fra menneskenes verden for første gang, og det varer ikke lenge før han er blitt avhengig, så avhengig at han får abstinenssymptomer dersom han ikke får noen over lengre tid.
Sidoh er en shinigami som har mistet sin Death Note. Det viser seg at Ryuk har tatt den og Sidoh drar ned til menneskeverden for å få tilbake sin Death Note.
Death Note
En Death Note er en notisbok eid av en shinigami som har evnen til å drepe mennesker på magisk vis, innenfor visse betingelser. Disse betingelsene består av et intrikat regelsystem som i detalj forklarer hvilke vilkår som må overholdes dersom en Death Note skal fungere.
Viktige regler
I hver av de 12 bøkene som ble utgitt, står det en side med nye regler og mulige bruksområder for en Death Note. I animeserien ble det i hver episode vist en skjerm med nye regler skrevet på både engelsk og japansk rett før og etter reklamepausen.
Elisabeth Hilmo
Elisabeth Hilmo (født 29. november 1976 i Trondheim) er en norsk tidligere håndballspiller. Hun var strekspiller, og spilte for blant andre Selbu, Byåsen og Larvik. For Norge spilte hun 180 landskamper og skårte 282 mål, og ble verdensmester i 1999 og europamester i 1998 og i 2004. Hun har også sølv fra VM i 1997 og EM i 1996 samt bronse fra sommer-OL i 2000 i Sydney.
Kangilinnguit
Bygden ble etablert av den amerikanske marinen under andre verdenskrig, for å beskytte den strategisk viktige kryolittgruven i Ivittuut. De siste amerikanerne forlot Kangilinnguit og Ivittuut i 1952. Bygden har i dag ca. 175 innbyggere, hvorav ca. 150 er militært personell.
Grønlands Kommando har fortsatt sitt hovedsete her. Under andre verdenskrig het stedet Bluie West Seven.
Det går en 6 km lang grusvei fra Kangilinnguit til Ivittuut. Denne ble anlagt i 1956.
Kommunens eneste skole, Ivittuut skole, ligger her i Kangilinnguit.
Volvo 260
Volvo 262
Basert på 242 og produsert i 3 329 eksemplarer fra 1975 til 1977. Er forskjellig fra 262c.
Volvo 262c
Volvo 262C, todørs coupéversjon med et lavere tak som kunne se ut som det var hentet fra en Caddilac, ble satt sammen på Bertone-fabrikken i Italia mellom 1977 og 1981. Den ble kun produsert i 6 622 eksemplarer.
Volvo 264
Volvo 264, firedørsversjonen (Sedan), ble produsert mellom 1975 og 1982. Den kom med en V6 motor på 2,7 liter eller B27 som den ble navngitt av fabrikken, motoren ble bygget av Renault. I 1980 ble motoren oppgradert til en 2,8 liters V6, bedre kjent som B28, denne motoren ble også brukt i Volvo 760 serien. Da bilen ble introdusert kom den med flere utstyrsnivåer, 264 GLE innsprøytningsmotor bedre kjent som B27E, elektriske vinduer foran, senere ble bakvinduene også elektrisk styrt, takluke hvis det var ønsket, kom både som elektrisk og manuell styring. Interiøret var også meget pent i 264 GLE, da velour eller skinn var de eneste valgene, dørtrekkene som kom i 264 hadde samme festene som resten av 200 flåten, men var spesielt pene i 264 GLE da en pen blanding av skinn og velour ble brukt. Bilen ble produsert i 131 690 eksemplarer.
Volvo 265
Volvo 265, femdørsversjonen/stasjonsvogn, ble produsert mellom 1976 og 1985. Den ble produsert i 34 357 eksemplarer.
James Dawson Chichester-Clark
James Dawson Chichester-Clark (født 12. februar 1923 i Moyola Park i Castledawson i County Londonderry i Nord-Irland, død 17. mai 2002 samme sted) satt som statsminister i Nord-Irland. Han var den åttende lederen av det politiske partiet Ulster Unionist Party mellom 1969 og mars 1971. Han var medlem av parlamentet i Nord-Irland fra 1960.
Bakgrunn
James Clark var den eldste av tre barn av James J. Lenox-Conyngham Clark og Marion Caroline Dehra, født Chichester. Hans bror var Robin Chichester-Clark og hans søster, Penelope Hobhouse.
I 1924 endret James Clark senior familienavnmet til Chichester-Clark, slik at det gamle Protestant ascendancy-navnet Chichester (konas pikenavn) ikke skulle dø ut. På morssiden nedstammet familien fra Donegall Chichesters.
James Dawson Chichester-Clark fikk, mot eget ønske, skoleutdannelse ved Selwyn House, Broadstairs og ved Eton College, og trådte deretter inn i British Army.
Militær karriere
Der tjenestegjorde han i Irish Guards og deltok under annen verdenskrig, og ble såret to ganger.
Etter krigen fortsatte han i militæret. Han var stasjonert fra 1947 til 1950 i Canada, der han var personlig adjutant til generalguvernør Harold Alexander. Han fortsatte i høren til slutten av 1950-årene. Han giftet seg med den unge enken Moyra Haughton, og de fikk to barn. Etter at han sluttet i hæren trakk han seg tilbake til Castledawson for å drive jordegodset.
Politisk virke
Han slo ut sin politiske rival Brian Faulkner i Ulster Unionist Party ved valget i 1969 med kun en eneste stemme. Chichester-Clarks valg til UUP-leder berodde på Terence O'Neills plutselige avgang etter ett tvetydig resultat ved foregående parlamentsvalg. Hans mandatsperiod ble dominert av såvel interne unioniststrider, og mellom Ian Paisley fra høyre og Alliance Party Northern Ireland fra venstre, og et fremvoksende nasjonalistisk oppsving.
I mars 1971 mens hans helse stadig skrantet og etter mange påkjenninger på grunn av de stadig økende politiske stridighetene mot IRA i Nord-Irland, og etter å ha mislyktes med å sikre ytterligere militære ressurser fra den britiske regjering, trakk han seg fra det politiske liv i Nord-Irland.
Blindgjenger
En blindgjenger er en granat eller bombe som ikke har gått av, og som fortsatt er armert. En blindgjenger kan for eksempel være en bombe fra et fly som ikke eksploderer når den treffer bakken.
Norge
I Forsvaret er blindgjengere og behandlingen av dem omtalt i UD 2-1, sikkerhetsreglementet for Forsvaret. Blindgjengere i militært skyte- eller øvingsfelt merkes med en ca 1.5 meter høy merkestikke som er malt rød eller oransje i et 20 cm bredt felt i toppen av stikken.
Tyskland
I Tyskland har det etter 1945 og frem til 2015 blitt funnet rundt 2,000 tonn med bomber hvert år som stammer fra andre verdenskrig. Noen av dem eksploderer uten varsel, mens andre kommer til overflaten etter frost i bakken. Tyskland ble truffet av rundt 1,5 million bomber fra amerikanske og britiske fly under andre verdenskrig. Tyske myndigheter anslår at 15 prosent av bombene ikke eksploderte.
Liste over utøvere som ikke fullførte Tour de France 2007
Dette er en liste over utøvere som ikke fullførte Tour de France 2007.
Helgard Mahrdt
Helgard Mahrdt (født 25. februar 1953) er en tyskfødt norsk litteraturviter og filosof. Hun ble statsstipendiat i 2009.
Mahrdt er cand.philol. med fagene tysk litteratur, statsvitenskap og filosofi fra Georg-August-Universität 1978, dr.art. i tysk litteratur fra Universitetet i Tromsø 1996 og cand.philol. i filosofi fra Universitetet i Oslo 2005. Hun var postdoktor ved Universitetet i Oslo (1999–2002), forsker II ved Danmarks humanistisk forskningssenter, Universitetet i København 2003, gjesteprofessor ved Universitetet i Ljubljana 2007, gjesteforsker ved sentre for Gender Research, University of Oslo (2020-)
Mahrdt er spesialist på Hannah Arendt. Hun har også skrevet om Ingeborg Bachmann, Christa Wolf, Hermann Broch, Walter Benjamin og Herta Müller.
Kjerrsangerfamilien
Acrocephalidae er en gruppe sangfugler. De fleste artene er olivengrønne og brune på oversiden og med mye gult og beige under.
Gruppen må revideres; enten bør de fleste artene flyttes til Acrocephalus, ellers bør Acrocephalus deles opp. Den nødvendige kunnskapen for å gjøre dette mangler imidlertid enda.
Babiker Awadalla
Babiker Awadalla (født 2. mars 1917 i Gitena i White Nile-regionen, død 17. januar 2019) var en sudansk-arabisk nasjonalistisk politiker. Hans navn blir stavet på forskjellige måter, blant annet på Babikir Awadalla og Abu Bakr Awadallah.
Kent Gudmundsen
Kent Vidar Gudmundsen (født 5. mars 1978 i Harstad) er en norsk politiker (H) og fra 2021 generalsekretær for det nyopprettede Kompetanseforbundet.
Han var stortingsrepresentant for Troms fra 2013 til 2021. Han satt hele tiden i Stortingets utdannings- og forskningskomité, fra 2017 som første nestleder i komiteen.
Han var leder i Troms Unge Høyre 1998–2001, medlem av Troms fylkesting 1999–2013, leder i Høyres fylkestingsgruppe 2007–2009, fylkesråd for utdanning 2009–2013 og medlem av Tromsø kommunestyre 2011–2013. Han har også vært nestleder i Troms Høyre 2002–2013 og leder i Tromsø Høyre 2008–2013.
Han vokste opp i Harstad og flyttet til Tromsø som voksen. Han er MBA-kandidat fra Universitetet i Tromsø.
Theodor Thjøtta
Theodor Thjøtta (født 17. juni 1885 i Sandnes, død 16. juni 1955 i Oslo) var norsk lege og mikrobiolog. Han er kjent for sine arbeider med dysenteribasillen, den såkalte influensabasillen og tularemi.
Bakgrunn
Theodor Thjøtta var sønn av skomakermester Abraham Thjøtta (1857–1935) og Rakel Tjølsen (1847–1925). I ungdommen tok Thjøtta sikte på å bli sjøoffiser og var til sjøs i tre år på gamle treskuter. På en reise nede ved Sør-Afrika pådro han seg en så alvorlig handinfeksjon at en finger måtte amputeres. Dermed var den militære yrkeskarrieren stengt. Da bestemte han seg for å bli lege. Han tok examen artium ved Kongsgaard skole i Stavanger i 1907 og ble cand.med. i 1912.
Bergen
Han var fra 1915 assistent under Knud Magnus Haaland ved Gades Institutt i Bergen. Tidlig på 1900-tallet var basillær dysenteri vanlig i Bergen og hans tidligere erfaringer fra hvalfangstperioden kom vel til nytte på Gades institutt. Hans fortsatte vitenskapelige arbeide ble utviklet med innretning mot alvorlige infeksjonssykdommer som «influensabasillen» (Haemophilus influenzae) som man den gang trodde forårsaket influensa; harepest (tularemi, Francisella tularensis type B) med det første dokumenterte tilfellet i Skandinavia fra Skien i Telemark 1930 ; Weils sykdom (leptospiros, feltfeber) og difteri, for å nevne noen. Hans totale vitenskapelige spennvidde var stor og omfattet så adskiltea områder som fra skader ved sprengning av mekanismer på Remington-geværer til meget kvalifisert mikrobiologi.
Han ble den andre doktorand fra Gade i 1918, på temaet basillær dysenteri. Thjøttas reviderte klassifikasjon av dystenteribasillen fikk internasjonalt gjennomslag.
Oslo
Etter oppholdet i Bergen reiste han til Oslo hvor han ble den første bestyreren av Hærens bakteriologiske laboratorium som ble åpnet 15. oktober 1919, med Erik Waaler og Johs. Bøe som assistenter. Et kort opphold hadde han også i New York City 1920-21 ved Rockefeller Institute of Medical Research.
Han giftet seg med Alfhild Helene Michelet 12. november 1921.
I perioden 1912–1925 var han stipendiat i bakteriologi og serologi. Han ble utnevnt til professor i medisin ved Universitetet i Oslo 27. september 1935 for å undervise i bakteriologi, serologi og hygiene. Gjennom sitt bekjentskap med skipsreder kaptein W. Wilhelmsen fikk han en donasjon til oppførelsen av Kaptein Wilhelmsen og frues bakteriologiske Institutt på det gamle Rikshospitalet i Oslo.
Thjøtta var en inspirerende lærer og veileder for både studenter og doktorander og moderniserte den mikrobiologiske undervisning og forskning i Norge. Han innførte praktiske demonstrasjoner og laborasjoner, og i 1945 publicerade han en lærebok på norsk i tre bind, som dekket samtidens kunnskap innen mikrobiologi og bakteriologi. Den var et standardverk i mange år.
Hans interesse for medisinsk historie sammen med en ofte konkret, drastisk og kanskje sjømannsinspirert uttrykksmåte, som eksempelet nedenfot hentet fra læreboken bind II, side 351, om bittinfekajoner, medførte at boken ble både lest av studentene og innholdet ihukommet:
Preussens kronregalier
Preussens kronregalier er kronjuvelene som ble brukt i kongeriket Preussen. De består bl.a. av huset Hohenzollerns to kongekroner, dronningkrone, rikseple, septer, rikssverd og rikssegl. De fleste regaliene ble laget for kongekroningen i Königsberg i 1701, da kongeriket Preussen ble etablert.
Regaliene ble også brukt i Det tyske rike som ble dannet som keiserrike 18. januar 1871. Det ble aldri laget noen egne regalier for keiserriket siden keiseren var den samme personen som den prøyssiske kongen og man derfor brukte de prøyssiske regaliene som stammet fra dannelsen av Kongeriket Preussen i 1701. Det ble imidlertid laget en ny kongekrone i 1889, men den var en prøyssisk kongekrone selv om den stammet fra den keiserlige perioden. Selv om det fantes en egen heraldisk keiserkrone ble det aldri laget en slik krone, annet enn en modell i sølv (samt en tilsvarende modellkrone for keiserinne Augusta fra 1877).
Både Preussen og Tyskland ble republikker i 1918. Kronregaliene er fortsatt Hohenzollern-dynastiets eiendom. Familien fikk overlevert regaliene i 1927, og de ble utstilt i Schloss Monbijou. I 1944 ble regaliene sendt til Königsberg, men deretter lagret i en gruve i Thüringen. Der ble regaliene funnet av amerikanske styrker, som transporterte dem til Hessen og leverte dem tilbake til Hohenzollernfamilien. Den siste kongekronen var under mystiske omstendigheter blitt murt inn i en vegg i krypten til en liten kirke ved Minden i Westfalen. Den ble også gitt tilbake til Hohenzollernfamilien. De fleste regaliene er nå utstilt i Schloss Charlottenburg i Berlin. Kongekronen fra 1889 er utstilt i Hohenzollernfamiliens stamslott, Burg Hohenzollern i Sør-Tyskland.
Regaliene er:
I tillegg kommer den nyere Vilhelm Is kongekrone (1889), som er svært lik eldre kroner. Den har en stor safir, et diamantsmykket gullkors, 142 diamanter, 18 store briljanter og 8 store perler, noen av juvelene er fra kronen fra 1701. Kronen har åtte bøyler.
De eldre regaliene fra 1701 ble av og til oppfattet som de tyske kronjuvelene i fravær av noen egne keiserlige kronjuveler.
Ibuprofen
Ibuprofen er et ikkesteroid antiinflammatorisk middel (NSAID), et propionsyrederivat. Medikamentet brukes hovedsakelig for smertelindring og som febernedsettende, for eksempel ved menstruasjonsplager. Dersom det brukes i 15 dager eller mer per måned i minst tre måneder, kan det gi medikamentoverforbrukshodepine. Ibuprofen er tilgjengelig som tabletter og som gel til utvortes bruk. Ibuprofen er tilgjengelig reseptfritt som håndkjøpspreparat også utenfor apotek, og er et av de mest solgte legemidler på verdensbasis. I Norge markedsføres medikamentet som Ibux, Ibumetin, Brufen, Ibuprofen og Ibuprox.
Farmakologiske egenskaper
Som alle NSAIDs virker ibuprofen ved å hemme prostaglandinsyntesen. Absorpsjonen er rask, og maksimalkonsentrasjon oppnås etter 0,5-2 timer. Halveringstiden er ca. 2 timer. Dosen er avhengig av hvilken tilstand som behandles, for å være sikker på å oppnå betennelsesdempende effekt kreves doser på over 2400 mg per døgn. Ved lettere smertetilstander og menstruasjonssmerter vil de fleste klare seg med 600-1200 mg per døgn fordelt på 3-4 doser.
Rheinmetall-Borsig MG 17
MG 17 var i bruk i mange tyskbygde fly før starten av andre verdenskrig, allerede i 1940 begynte man å erstatte den med mitraljøser og kanoner med kraftigere kalibre. I 1945 var det få fly som fremdeles benyttet MG 17.
MG 17 ble installert i Messerschmitt Bf 109, Messerschmitt Bf 110, Focke-Wulf Fw 190, Junkers Ju 87, Junkers Ju 88C Nightfighter, Heinkel He 111, Dornier Do 17/215 Nightfighter, Focke-Wulf Fw 189 og mange andre flymodeller. Mange MG 17 ble modifisert for infanteribruk etter hvert som tyngre våpen erstattet dem i Luftwaffes fly.
Voss sjøflyplass, Vangsvatnet
Voss sjøflyplass, Vangsvatnet er en flyplass som ligger på Vangsvatnet i Voss kommune i Hordaland. Flyplassen drives av Fonnafly Sjø AS.
Liste over Nigerias utenriksministre
Siden Nigeria ble uavhengig fra Storbritannia 1. oktober 1960 har følgende personer tjenestegjort som landets utenriksminister:
Victor Frankl
Viktor Emil Frankl (født 26. mars 1905 i Wien i Østerrike-Ungarn, død 2. september 1997 samme sted) var en østerriksk professor i nevrologi og psykiatri ved Medizinische Universität Wien, og grunnleggeren av den «tredje wienerskole» i psykoterapi, som benevnes logoterapi og eksistensiell psykoterapi.
Bakgrunn og utdannelse
Victor Frankl var den mellomste av tre barn av Gabriel Frankl, en mährisk tjenestemann i sosialministeriet, og hans hustru Elsa (née Lion). Han vokste opp i Wien. Han sies å ha vært en meget dyktig student og akademiker, og ble tidlig intressert i psykiatri og psykologi. Som 16-åring begynte han å korrespondere med Sigmund Freud og ved en anledning sendte han ham et av sine verker.
Tidlig karriere
Han ble satt til å lede arbeidet på sykehusets avdeling for kvinnelige suicidale pasienter. Da tyskerne senere tok kontroll over Østerrike, åtte år senere, satte nazistene Frankl til sjef for Rothschsykehuset.
Frankl var jøde og kunne med visum til USA i 1939 ha unnsluppet Hitler. Men Frankl ble værende i Wien for blant annet å ta seg av sine foreldre.
Konsentrasjonsleirer
I september 1942 ble han, hans kone, far, mor og bror internert i Theresienstadt. Han medbrakte sitt manuskript til «Ärztliche Seelsorge», og holdt det skjult innsyst i linningen på sitt tøy.
Faren døde av sult, moren og broren ble drept i Auschwitz. Frankls gravide kone (de giftet seg i 1942) døde i Bergen-Belsen. Frankl selv ble i oktober 1944 overført fra Theresienstadt til Dachau konsentrasjonsleir etter et par dagers opphold i Auschwitz. I forbindelse med flyttingen til Auschwitz var manuskriptet til «Ärztliche Seelsorge» blitt oppdaget og ødelagt. Denne hendelse fylte, ifølge Frankl selv, ham med et brennende ønske om å overleve, så han kunne se igjen sin familie og ferdiggjøre avhandlingen. Viktor Frankl begynte målrettet å rekonstruere manuskriptet etter hukommelsen på de stykker papir det lykkes ham at få fatt i.
Frankl var senere tvangsarbeider i Kaufering på et anlegg tiltenkt produksjonen av Messerschmitt Me 262-jagerfly.
Etterkrigstiden
Dachau ble frigjort i april 1945. Etter frigjøringen oppdaget han at hans nærmeste var døde.
Frankls hovedverk er boken Ein Psycholog erlebt das Konzentrationslager der han oppsummerer sine erfaringer som konsentrasjonsleirfange under annen verdenskrig og hvordan disse førte til logoterapien.
Ved siden av Sigmund Freud (1856–1939) og Alfred Adler (1870–1937) var Viktor Frankl toneangivende for utviklingen av nye begreper innen psykoterapien på siste halvdel av 1900-tallet.
I Norge var det spesielt professor Tollak Sirnes som oversatte bøkene til Frankl, og fremmet hans terapeutiske synspunkter, som tildels er glidd inn i de fleste terapeuters verktøybeholdning.
Somájávri
Somájávri (nordsamisk, finsk: Somasjärvi) er en innsjø på grensen mellom Norge og Finland. Den norske delen ligger i Nordreisa kommune i Troms og Finnmark og den finske i Enontekis kommune i Lappland.
Vorja (Kljazma)
Vorja (russisk: Во́ря) er ei elv i Moskva oblast i Russland. Den er ei venstre sideelv til Kljazma. Elva er 108 kilometer lang, med et nedbørfelt på 1 220 km².
Hakuna matata
Hakuna matata er swahili og betyr «Det er ingen bekymringer» eller «Det er intet problem». Frasen er kjent fra flere moderne kulturelle sammenhenger.
I 1980 gjorde det kenyanske bandet Them Mushrooms seg bemerket med sangen «Jambo Bwana», hvor Hakuna Matata sies flere ganger.
Frasen er særlig kjent fra filmen Løvenes konge (1994), der uttrykket danner grunnlaget for et eget sangnummer.
SE (postområde)
SE (South Eastern) er et av Londons postområder, og dekker store deler av det sørøstlige Stor-London.
Koden ble innført i 1857. I 1868 ble området utvidet da postområde S ble avskaffet og fordelt på SE og SW. Området ble delt i distrikter i 1917.
Noen beboere i West Heath ønsker å bli flyttet over fra SE2 til DA7, og driver pr. 2007 en kampanje for dette. Årsaken er at forsikringsselskaper bruker postkoder for å bestemme risiko og dermed premiestørrelse, og SE regnes som et område med høyere risiko enn DA. Royal Mail ønsker ikke å endre postkoder av slike årsaker, fordi det vil gjøre postombæringen mindre effektiv.
Aage Indahl
Aage Indahl (født 1946) er en norsk lege og forsker. Han er spesialist i fysikalsk medisin og rebabilitering og har forsket omfattende på ryggplager. Han har hatt flere lederstillinger innen sykehussektoren og ble utnevnt til professor i 2008.
Trondheim sjøflyplass, Jonsvatnet
Trondheim sjøflyplass, Jonsvatnet er en flyplass som ligger på Jonsvatnet i Trøndelag. Flyplassen drives av Trondheim Flyklubb. Trondheim kommune har lenge ønsket å legge ned flyplassen. Radiokommunikasjon skjer med Værnes kontrolltårn på frekvensene 119,40 MHz. Avgang og landing skjer på Litjvatnet med utflyvning over Jonsvatnet. Litjvatnet er den nordvestre delen av Jonsvatnet, adskilt fra Jonsvatnet ved sunde Valen. Litjvatnet er tillat for avgang og landing med sjøfly. Jonsvatnet er ikke tillatt for avgang og landing da det er drikkevannskilde. Det er mulig å kjøpe 95 oktan bilbensin fra eget tankanlegg. Normalt opereres en Cessna 180 og en Cessna 185 på Litjvatnet.
Aage Indahl
Indahl har drevet ryggforskning siden 1991. Forskningen har delvis vært klinisk, delvis eksperimentell basalforskning. Resultatene har bidratt både til ny forståelse av patofysiologien bak ryggplager, og til ny lærdom om hvordan ryggpasienten skal behandles klinisk. Ved siden av forskningen har han drevet vanlig klinisk virksomhet som fysikalsk medisiner.
I 2003 utgav han boka Når ryggen krangler. Boka går på tvers av mange av datidens vedtatte sannheter vedrørende behandling av ryggplager.
The Noisettes
The Noisettes er et indie rock band fra London som bastår av vokalist og bassist Shingai Shoniwa, gitarist Dan Smith, og trommeslager Jamie Morrison. Noisettes ble dannet i 2003 da Smith og Shoniwa, tidligere vokalist i Sonarfly, møttes og begynte å spille og skrive låter sammen.
Robert Coleman Richardson
Robert C. Richardson (født 26. juni 1937 i Washington, DC, død 19. februar 2013 i Ithaca) var en amerikansk doktor i fysikk ved Duke University, fra 1966.
Richardson mottok Nobelprisen i fysikk i 1996. Vetenskapsakademien sin begrunnelse for Nobelprisen var oppdagelsen av Superfluid i helium-3. Han delte prisen med landsmennene Douglas D. Osheroff og David M. Lee.
The Noisettes
The Noisettes spilte på Hove festivalen i 2007.
Robert Coleman Richardson
På begynnelsen av 1970-tallet arbeidet Richardson, Lee og Osheroff i lavtemperaturlaboratoriet ved Cornell University. Her oppdaget de at heliumisotopen helium-3 kan bli superfluid ved en temperatur som kun ligger rundt to tusendeler av en grad over det absolutte nullpunkt. Dette superfluide kvantehydrogenet skiller seg fra den som ble oppdaget og studert på 1930-tallet, og som hadde rundt tusen ganger høyere temperatur enn den  normale heliumisotopen helium-4. Den nye formen av helium-3 har svært spesielle egenskaper som ikke kan forklares med klassisk fysikk, men krever kvantefysikkalske forklaringer.
Richardson døde den 19. februar 2013 i en alder av 75 år.
Nils Totland
Nils Olav Totland (født 17. desember 1935 i Bergen) er en norsk fagforeningsleder og politiker (Ap).
Han var statsråd i Administrasjonsdepartementet i Gro Harlem Brundtlands tredje regjering i perioden  fra 1993 til 1996. Totland har sin bakgrunn fra NSB hvor han var ansatt fra 1952 til 1971.